 2 Ihe E Mere 34  Josaya gbara afọ asatọ mgbe ọ malitere ịchị, ọ chịkwara afọ iri atọ na otu na Jeruselem.O wee mee ihe ziri ezi nanya Jehova, jeekwa ije nụzọ Devid bụ nna nna ya jere; ọ hapụghị ya gaa naka nri ma ọ bụ naka ekpe.Nafọ nke asatọ nke ọchịchị ya, mgbe ọ ka bụ nwata, ọ malitere ịchọ Chineke Devid nna nna ya. Nafọ nke iri na abụọ, ọ malitekwara ikpochapụ ebe ndị dị elu na ogwe osisi dị nsọ na ihe oyiyi a pịrị apị na ihe oyiyi a wụrụ awụ na Juda na Jeruselem.Ha kwatukwara ebe ịchụàjà Bel nihu ya; o gbutukwara ihe e ji adọba ihe nsure ọkụ na-esi ísì ụtọ ndị dị nelu ha; ọ kụjisịkwara ogwe osisi dị nsọ na ihe oyiyi a pịrị apị na ihe oyiyi a wụrụ awụ ma gwerie ha, ha aghọọ ntụ. O wee fesaa ya nelu ili nke ndị na-achụburu ha àjà.Ọ kpọkwara ọkpụkpụ ndị nchụàjà ọkụ nelu ebe ịchụàjà ha. O wee mee ka Juda na Jeruselem dị ọcha.Nobodo ndị dị na Manase na Ifrem na Simiọn ruo Naftalaị nakwa nebe niile a lara niyi,ọ kwatukwara ebe ịchụàjà ha dị iche iche na ogwe osisi ha dị nsọ. Ọ kụrisịkwara ihe oyiyi a pịrị apị ma gwerie ha. O gbutukwara ihe niile e ji adọba ihe nsure ọkụ na-esi ísì ụtọ ndị dị nala Izrel dum. E mesịa, ọ lọtara Jeruselem.Nafọ nke iri na asatọ nke ọchịchị ya, mgbe o mesịrị ka ala ahụ na ụlọ ahụ dị ọcha, o ziri Shefan nwa Azalaya na Measaya onyeisi obodo na Joa nwa Joahaz onye na-edekọ ihe ka ha gaa rụzie ụlọ Jehova bụ Chineke ya.Ha wee bịakwute Hilkaya bụ nnukwu onye nchụàjà wee nye ya ego a na-eweta nụlọ Chineke, nke ndị Livaị bụ ndị nche ọnụ ụzọ nwetara naka ebo Manase na Ifrem nakwa naka ndị Izrel ndị ọzọ nakwa Juda na Benjamin dum na ndị bi na Jeruselem.Ha wee nyefee ya ndị ahụ na-arụ ọrụ, bụ ndị a họpụtara ilekọta ụlọ Jehova. Ndị ahụ na-arụ ọrụ nụlọ Jehova wee jiri ya rụzie ma dozie ụlọ ahụ.Ha wee nye ya ndị omenkà na ndị na-ewu ụlọ ka ha jiri ya zụta nkume a wara awa na osisi a ga-eji jikọta ihe nakwa ka ha jiri osisi rụzie ụlọ niile ndị eze Juda hapụrụ ka ha bibie.Ndị ikom ahụ ji ikwesị ntụkwasị obi na-arụ ọrụ ahụ. A họpụtara Jehat na Obedaya bụ ndị Livaị, ndị si nagbụrụ Meraraị, tinyere Zekaraya na Meshọlam, bụ ndị si nagbụrụ Kohat, ka ha bụrụ ndị nlekọta ha. Ndị Livaị, ndị onye ọ bụla nime ha bụ ọkà nịkpọ ngwá egwú,bụ ndị isi nke ndị na-ebu ibu, bụrụkwa ndị nlekọta nke ndị niile na-arụ ọrụ dị iche iche. E nwekwara ndị Livaị bụ ndị odeakwụkwọ na ndị isi na ndị nche ọnụ ụzọ ámá.Ka ha nọ na-ewepụta ego a na-eweta nụlọ Jehova, Hilkaya onye nchụàjà hụrụ akwụkwọ iwu Jehova, nke o nyere site naka Mozis.Hilkaya wee gwa Shefan bụ odeakwụkwọ, sị: Ahụrụ m akwụkwọ iwu a nụlọ Jehova. Hilkaya wee nye Shefan akwụkwọ ahụ.Shefan wee wetara eze akwụkwọ ahụ, gwakwa eze, sị: Ndị ohu gị na-arụ ọrụ niile a gwara ha ka ha rụọ.Ha wee wụpụta ego e nwetara nụlọ Jehova wee nyefee ya ndị ikom ahụ a họpụtara nakwa ndị ahụ na-arụ ọrụ.Shefan bụ odeakwụkwọ wee gaa nihu ịkọrọ eze, sị: E nwere akwụkwọ Hilkaya onye nchụàjà nyere m. Shefan wee malite ịgụpụta ya nihu eze.O wee ruo na ngwa ngwa eze nụrụ ihe e kwuru niwu ahụ, ọ dọwara uwe ya ozugbo.Eze wee nye Hilkaya na Ahaịkam nwa Shefan na Abdọn nwa Maịka na Shefan bụ odeakwụkwọ nakwa Asaya bụ onye na-ejere eze ozi iwu, sị:Gaanụ jụọ Jehova ase naha m nakwa naha ihe fọdụrụ nIzrel nakwa na Juda banyere ihe e kwuru nakwụkwọ a a hụrụ, nihi na ọnụma Jehova nke ọ ga-awụkwasị anyị dị ukwuu nihi na nna nna anyị hà emeghị ihe Jehova kwuru, ha emeghị ihe niile e dere nakwụkwọ a.Hilkaya na ndị ahụ eze kpọrọ aha wee gakwuru Họlda onye amụma nwaanyị, bụ nwunye Shalọm nwa Tikva nwa Hahas onye na-elekọta uwe, mgbe o bi na Jeruselem nógbè nke abụọ; ha wee gwa ya okwu a.Nwaanyị ahụ wee sị ha:Nke a bụ ihe Jehova kwuru, Lee, m ga-eme ka ọdachi dakwasị obodo a na ndị bi nime ya, bụ ọbụbụ ọnụ niile e dere nakwụkwọ ahụ ha gụrụ nihu eze Juda,nihi na ha ahapụwo m wee gaa na-esurere chi ọzọ dị iche iche ihe nsure ọkụ ka ha wee jiri ọrụ aka ha niile kpasuo m iwe, ka m wee wụkwasị obodo a ọnụma m, a gaghịkwa emenyụ ya emenyụ.Ma Eze Juda, bụ onye zitere unu ịjụ Jehova ase, unu ga-asị ya: Nke a bụ ihe Jehova bụ Chineke Izrel kwuru, Banyere okwu ahụ ị nụrụ,ebe ọ bụ na obi gị dị nro, i wee weda onwe gị ala nihi Chineke mgbe ị nụrụ ihe o kwuru banyere obodo a na ndị bi nime ya, i wedakwara onwe gị ala nihu m ma dọwaa uwe gị, kwaa ákwá nihu m, mụ onwe m anụwo ya, ka Jehova kwuru.Lee, m ga-eme ka e lie gị dị ka e liri nna nna gị hà, a ga-elikwa gị nili gị noge udo, anya gị agaghịkwa ahụ ọdachi dum m ga-eme ka ọ dakwasị obodo a na ndị bi nime ya.Eze wee zie ozi kpọkọta ndị okenye niile nke Juda nakwa Jeruselem.Eze na ndị ikom niile nke Juda na ndị bi na Jeruselem na ndị nchụàjà na ndị Livaị nakwa mmadụ niile, ndị nta na ndị ukwu, wee gbagoro nụlọ Jehova; o wee malite ịgụ ná ntị ha ihe niile e dere nakwụkwọ ọgbụgba ndụ ahụ, bụ nke a hụrụ nụlọ Jehova.Eze wee guzoro ebe ahụ o guzo ṅụọ iyi nihu Jehova na ha ga na-eso Jehova, na ha ga-ejikwa obi ha dum na mkpụrụ obi ha dum na-edebe ihe o nyere niwu na ihe àmà ya na ụkpụrụ ya, na ha ga na-edebekwa ihe e kwuru nọgbụgba ndụ e dere nakwụkwọ a.O mekwara ka ndị niile nọ na Jeruselem nakwa na Benjamin kwado ihe o kwuru. Ndị bi na Jeruselem wee mee dị ka ọgbụgba ndụ ha na Chineke, bụ Chineke nna nna ha, si dị.E mesịa, Josaya wepụrụ ihe arụ niile dị nala niile nke ụmụ Izrel. O mekwara ka ndị niile nọ nIzrel malite ije ozi, ya bụ, ijere Jehova bụ Chineke ha ozi. Nụbọchị ya niile, ha akwụsịghị iso Jehova bụ Chineke ndị nna nna ha. 